Þegar matarboð eða veislur eru haldnar er oft höfuðverkur að ákveða hversu mikið magn skal elda . Enginn vill lenda í að hafa ekki nóg á boðstólnum og á hinn bóginn getur verið bagalegt að sitja uppi með mikið magn að afgöngum . Hér eru nokkrar þumalputtareglur sem gott er að hafa í huga . MATUR Reiknað er með 200 - 250 g af beinlausu kjöti eða fiski á mann . Reiknað er með 350 - 450 g af kjöti með beini á mann . MEÐLÆTI Reiknað er með 150 g af grænmeti og 150 g af kartöflum eða hrísgrjónum á mann . Hægt er að reikna með 1/2 - 3/4 dl af ósoðnum grjónum á mann ( 40 - 50 g á mann ) . KAFFIBOÐ Reiknað er með 3 kökusneiðum á mann – 1 terta er u.þ.b. 10 - 12 sneiðar . Af brauðmeti er reiknað með 2 - 3 snittum eða 2 - 3 brauðtertusneiðum á mann .